| Andoa anelada |
| --- |
| Andoa anelada |
| Clasificación científica |
| 

|  |  |
| --- | --- |
| Reino: | Fungi |
| División: | Basidiomycota |
| Clase: | Agaricomycetes |
| Orde: | Boletales |
| Familia: | Boletaceae |
| Xénero: | *Boletus* |
| Especie: | ***B. luteus*** |

 |
| Nome binomial |
| '**Boletus luteus'**L.: Fries) Gray |
| Sinonimia |
| synonyms= *Suillus luteus* (L. ex Fries)*Boletus annulatus* (Pers.) |

A **andoa anelada** ou **andoa amarela** (***Boletus luteus***) é unha especie de boleto comestíbel da familia Boletaceae. A especie foi orixinalmente descrita en 1774 por Jacob Christian Schäffer. Ás veces aparece co nome científico de ***Suillus luteus***.

É un cogomelo moi común en toda Europa, tamén en Galiza. Non ten preferencia por ningún tipo de solo, mais medra baixo os piñeiros especialmente. O corpo frutífero abrolla dende o verán até o outono, tendo o seu apoxeo entre outubro e novembro en Galiza. É un cogomelo comestíbel, aínda que a cutícula viscosa do chapeu pode ter fortes efectos laxantes en determinadas persoas, polo que cómpre tirala. O epíteto específico "*luteus*" significa "amarelo". Todas as especies do xénero *Suillus* son micorrizas de coníferas.

Morfoloxía
----------

O chapeu é de cor marrón e de forma convexa, cun diámetro entre 4 e 10 centímetros, podendo acadar até 12 centímetros de largura. A cutícula tírase de xeito doado, é viscosa e o seu bordo é enrolado, podendo presentar restos do veo. Os tubos son de cor amarela pálida e cando o exemplar é novo atópanse cubertos polo anel. Os poros son pequenos e angulosos, amarelos en fases iniciais e apardazados conforme o cogomelo vai envellecendo. En exemplares novos, poden segregar algunhas pingas leitosas, mais non en tanta cantidade coma no *S. granulatus*. O pé mide entre 3 e 8 centímetros de longo por entre 1 e 2,5 centímetros de largo, é rexo e abrancazado, cilíndrico e presenta un anel largo e membranoso. A esporada é de cor parda. A carne é branca amarelenta, de cheiro afroitado e sabor moi pouco marcado.

Posibilidades de confusión
--------------------------

Os cogomelos maduros pódense confundir cos de *Suillus granulatus*, tamén comestíbel.

Notas
-----

1. ↑  Nomes vulgares galegos en *Diccionario das ciencias da natureza e da saúde (A-C)* A Coruña, Deputación da Coruña, 2000
2. ↑  Schäffer JC. (1774). "Fungorum qui in Bavaria et Palatinatu circa Ratisbonam nascuntur Icones" (en Latin) **4**. Regensburg, Germany: Apud J.J. Palmium: 82.
3. ↑  Na web da Agrupación Micolóxica de Galiza-  Arquivado 02 de outubro de 2013 en Wayback Machine.

Véxase tamén
------------

### Outros artigos

* *Boletus* (xénero)

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Andoa anelada*** |

### Bibliografía

* Asociación Micológica Zamorana, 2005: *Setas y Rutas Micológicas en Sanabria, Carballeda y los Valles*. Ed. ADISAC LA VOZ.
* Shelley Evans, Geoffrey Kibby, 2004: Guías de bolsillo. Hongos. Ed. Omega. ISBN 84-282-1089-6.

|  |  |
| --- | --- |
| Control de autoridades | 
* Wd: Q816730
* GEC: 0201256
* MAG: 2776007662

 |

|  |  |
| --- | --- |
| Identificadores taxonómicos | 
* APNI: 157005
* BioLib: 60184
* Dyntaxa: 6088
* EOL: 133591
* EPPO: SUILLU
* Fungorum: 120823
* GBIF: 5239888
* iNaturalist: 53488
* IRMNG: 11169580
* IUCN: 122090818
* MycoBank: 120823
* NBN: NHMSYS0001499284
* NCBI: 5384
* Soortenregister: 126539
* TAXREF: 29729

 |

|  |  |
| --- | --- |
| Identificadores | 
* UMLS: C0319788
* UNII: M23766TLC0

 |